b'\n_START_ARTICLE_\nLyn Yvonne Abramson\n_START_PARAGRAPH_\nLyn Yvonne Abramson (s\xc3\xbcndinud 7. veebruaril 1950 Bensoni linnas Minnesota osariigis) on Ameerika \xc3\x9chendriikide ps\xc3\xbchholoogiapedagoog._NEWLINE_Ta on Wisconsini osariigi Madisoni \xc3\xbclikooli ps\xc3\xbchholoogiaprofessor. Bakalaureusekraadi sai ta 1972. aastal Wisconsini osariigi Madisoni \xc3\xbclikoolist ning doktori\xc3\xb5pingud l\xc3\xb5petas ta aastal 1978 Pennsylvania \xc3\x9clikoolis.\n_START_SECTION_\nSaavutused\n_START_PARAGRAPH_\nKliinilise ps\xc3\xbchholoogina on tema peamised uurimisvaldkonnad olnud depressiooni tekkimise soodumuse uurimine ning ps\xc3\xbchhobioloogilised ja kognitiivsed l\xc3\xa4henemised depressioonile, bipolaarsele h\xc3\xa4irele ja s\xc3\xb6\xc3\xb6mish\xc3\xa4iretele._NEWLINE_Koos kaasautorite William T. L. Coxi, Patricia Devine\'i ja Steven D. Holloniga pakkus ta v\xc3\xa4lja eelarvamuste ja depressiooni kompleksse k\xc3\xa4sitluse, mis \xc3\xbchendab nii depressiooni kui ka eelarvamuste kognitiivseid teooriaid. Lyn ja tema kaasautorid pakkusid v\xc3\xa4lja, et mitmed depressioonijuhtumid v\xc3\xb5ivad olla p\xc3\xb5hjustatud kas endapoolsetest v\xc3\xb5i teiste isikute poolsetest eelarvamusest. "See eelarvamuste p\xc3\xb5hjustatud depressioon, mida uurijad kutsuvad "de-eelarvamus" (deprejudice), v\xc3\xb5ib toimuda mitmel tasandil. Klassikalisel juhul p\xc3\xb5hjustab eelarvamus depressiooni sotsiaalsel tasandil (nt p\xc3\xb5hjustas natsidepoolne eelarvamus juutidel depressiooni), kuid see p\xc3\xb5hjuslik ahel v\xc3\xb5ib aset leida ka inimestevahelisel tasandil (nt p\xc3\xb5hjustab ahistaja eelarvamus ahistataval depressiooni) v\xc3\xb5i isegi ka interpersonaalsel tasandil, inimeses endas (nt v\xc3\xb5ivad enda vastu suunatud eelarvamused inimesel depressiooni p\xc3\xb5hjustada)"._NEWLINE_Abramson on koos oma sagedase kaast\xc3\xb6\xc3\xb6lise Lauren Alloyga saanud \xc3\xbchingu Association for Psychological Science auhinna James McKeen Cattell Fellow Award (2008\xe2\x80\x932009). Abramsoni nime leiab ka Teadusinformatsiooni Instituudi (Institute for Scientific Information) koostatavast sagedasti tsiteeritud uurijate nimekirjast.'